ლუქსემბურგის საგარეო ურთიერთობები
ლუქსემბურგის საგარეო ურთიერთობები - გამოირჩევა ევროპული პოლიტიკური და ეკონომიკური ინტეგრაციის აქტიური მხარდაჭერით. ევროპული ინტეგრაციის გაძლიერების ფარგლებში, 1921 წელს ლუქსემბურგმა და ბელგიამ ჩამოაყალიბეს ბელგია-ლუქსემბურგის ეკონომიკური კავშირი (BLEU), რათა შეექმნათ შიდა-გაცვლითი ვალუტა და საერთო საბაჟო რეჟიმი. ლუქსემბურგი არის ბენილუქსის ეკონომიკური კავშირის წევრი და გაერთიანებული ერების ორგანიზაციისა და ევროპის ეკონომიკური თანამეგობრობის (ახლა ევროკავშირი) ერთ-ერთი დამფუძნებელი. ის ასევე წევრია შენგენის ჯგუფისა (ლუქსემბურგის იმ სოფელის სახელობის, სადაც ხელი მოეწერა შეთანხმებას), რომლის მიზანია კავშირის წევრებს შორის მოქალაქეთა თავისუფალი მიმოსვლა. ამავდროულად, ლუქსემბურგელების უმრავლესობას სჯერა, რომ ევროპულ ერთობას აზრი აქვს მხოლოდ დინამიური ტრანსატლანტიკური ურთიერთობების კონტექსტში და, შესაბამისად, ისინი ტრადიციულად ატარებს ნატო-სა და აშშ-ს მხარდამჭერ საგარეო პოლიტიკას. ლუქსემბურგი არის ფუნქციონირების ადგილი ევროპული სასამართლოს, ევროპის აუდიტორთა სასამართლოს, ევროპული საზოგადოებების სტატისტიკური ბიუროს (ევროსტატი) და ევროკავშირის სხვა მნიშვნელოვანი ორგანოებისთვის. ევროპული პარლამენტის სამდივნო, ასევე, მდებარეობს ლუქსემბურგში, მაგრამ პარლამენტი ძირითადად იკრიბება სტრასბურგში.